xv 
¶ Sein Statt. 
Betonien wechßt gern an den feücht 
en vnd ſchaͤttigen oꝛten / vñ in den feüch 
ten matten / vnd hinder den zeünen. da 
haͤr ym dañ die Kryechen den nammen 
geben / Pſychotrophon. i 
¶ Sein zeit zü diſtillyeren / 
vnd ynzüfamlen. 
Di beſſte zeit zů diſtillyerẽ / ynzů ſam̃ 
len vnd ʒů döͤꝛren / iſt am end des Mey 
ens. dañ in der ſelbigẽ zeit iſt es in fein 
er beſſten krafft / kraut / ſtengel / vñ blům 
miteinander gebꝛennt. 
¶ In was grad Betonien kalt / 
oder warm geachtet würt. 
Etilich meynẽ / dißes kraut ſey warm 
vnd trucken in dem erſten grad. die an⸗ 
deren im dꝛitten. Sein Frafft iſt / das es 
zerſchneidet. welchs man wol ſpuͤrt in 
dem geſchmack / ſo man darein beiſſzet. 
dañ es iſt ein wenig bitter vñ ſcharpff. 
¶ Sein artzney vnd krafft. 
Die weil Betonien einer zerſchneid⸗ 
enden krafft / wie yetzũt angeregt / auch 
warm vñ trucken / von wegen der ſelb⸗ 
igen vꝛſach ſpꝛicht Galenus / dz ſye zer⸗ 
malme den ſteyn in der blaßen / reynig⸗ 
et die bꝛuſt / die lung / vnd die leber. 
Iſt auch dyenſtliche zů den bꝛüchen / 
kFkraͤmpffen / vñ für alle byſſz / ſo eine von 
vergyfftẽ thyeren moͤgẽ zůhandẽ ſton / 
gott geb was ſye für ein nam̃en habẽ. 
Wee auch ein vffſteigens hat vß dem 
magen / vnnd ym boͤße daͤmpff zů dem 
mund hynauß gond / der trinck ab diß⸗ 
em fraut. : 
Welchen frawen die můter vffſteig⸗ 
et / iſt es auch nutzlich. f 
Tin hochberůͤmpter alter Scribent / 
von der bꝛaunen Betonien⸗ 
Plato Apolienſis genahnt / bitzhaͤr ins 
teütſch nit kummen / welcher ein eygen 
bůch von diſem kraut geſchuben / gibt ð 
Betonien zů / diße haͤrnach geſchubene 
tugent vnd kraͤfft. f 
Betonica über die gehawenẽ wund⸗ 
en des haubts gelegt / heylt ſye behend 
vnd wol. Vnd ob etwas ron beynen ge 
bꝛochen / hefftet es wider aneinandere 
nach der weiß wie ein beyn vff das an⸗ 
der wider gericht würt. 
eüd Betoniẽ wurtzel in waſſer bitz 
vff das dritt theyl / dempff die augen da 
mit / vnd leg die bletter off die ſtyrn / es 
leget das augen wee. Des gleichẽ thůt 
auch das gebꝛant waſſer. 
Alſo gleicher weiß in wein geſotten / 
vnnd ſo warm in dem mund gehalten / 
benimpt das zanwee. 
Diꝛey quintlin diſes puluers mit hon 
ig vermengt / vnd vffgelegt / iſt gůt den 
lungſüchtigen. 
Wem der harn verſtot / der brauch dif 
es kraut / es macht ym ein vn willen / har 
nen vnd ſcheiſſen. man ſoll es aber bau 
chen mit waſſer vnd mit honig. 
Vñ damit ichs bekürtz mit eim woꝛt / 
ſo dyent Betonien dem miltz / den nyer⸗ 
en / bauch wee / lenden wee / hůſten / dem 
ſteyn / für eyntaͤgigen / dꝛittaͤgigen / vnd 
fyertägigen ritten / carbuncke l oder pe⸗ 
ſtilentz blatter / alte vnd friſche wundẽ / 
für podagra / erkaltung der aderen / für 
ſchlangen / vnd allerley hand vergyfft. 
¶ Item fo yemãts hett vnluſt zů eſſen / 
od nit zů ſtůl möcht gon / oð vom zů vil 
wandert ermattet wer / in diſen kranck 
beyten vnd bꝛeſten allſam̃ent mag man 
Betonien / da mit wein / da mit waſſer / 
1 
17 
